Ellen Auensen
Store norske leksikon,Kunst og estetikk,Bildende kunst,Samtidskunst,Norske tegnekunstnere
Ellen Auensen er en norsk avistegner og illustratør, særlig kjent for sine treffsikre og fantasirike politiske karikaturtegninger på 1970-tallet.
Hun ble utdannet ved Statens håndverks- og kunstindustriskole 1964–1968. Fra 1969–1978 var hun politisk tegner i Morgenbladet, der hun i sikker strek kommenterte politiske begivenheter. Videre tegnet hun også for andre norske aviser og Sveriges TV1s Aktuellt. Hun har illustrert en rekke bøker, blant andre Pater Hilarion (1995) av Kjell Arild Pollestad og Bilder fra en barndom (2003) av Carl Johan Berg. Et utvalg av Morgenblad-tegningene er publisert i samlingene Se Norges Blomsterdal (1972), Mot den evige sne (1973) og I hine hårde dage (1975). Hun er innkjøpt av blant annet Nasjonalgalleriet og Norsk Kulturråd og fikk Narvesen-prisen i 1973. Les mer i Store norske leksikon Ellen Auensen i Norsk biografisk leksikon   Ellen Auensen i Norsk kunstnerleksikon Eksterne lenker Bokillustrasjon.no: Ellen Auensen   Morgenbladet.no: Intervju med Ellen Auensen